හසලක රෝහලේදී පිරිමි දරුවකු ප්‍රසූත කර දරුවා රෝහලේ දමා පලාගොස් ඇති බව කියන මවක් සොයා හසලක පොලීසිය ඊයේ (10) පරීක්ෂණ ආරම්භ කැර තිබේ.මේ මව ව්‍යාජ ලිපිනයක් ලබා දී මෙයට දෙදිනකට පෙර රෝහලට ඇතුළු වී තිබෙන බව පොලිස් පරීක්ෂණ මඟින් අනාවරණය වී ඇත.දරුවා රෝහලේ දමා මව පලා යෑමෙන් පසු රෝහල් බලධාරින් සිද්ධිය පොලිසියට දැනුම් දී තිබේ.දරුවට මවුකිරි ලබාදීමට ප්‍රදේශයේ සිවිල් ආරක්ෂක කමිටු සාමාජිකාවක් ඉදිරිපත්ව සිටින අතර හසලක පොලිස් ස්ථානාධිපති ප්‍රධාන පොලිස් පරීක්ෂක එම්.යූ.ඩී.ගුණතිලක මහතාගේ මෙහෙයවීමෙන් වැඩිදුර පරීක්ෂණ සිදු කෙරේ..